
ΔΕΛΤΙΟ ΤΥΠΟΥ

Επισκέψεις Κινητής Ομάδας Υγείας (ΚΟΜΥ) σε Μεγάλη Βρύση, Βαπτιστή, Χωρύγι και Σταυροχώρι
Με τη συνεργασία των κοινωνικών δομών του Δήμου Κιλκίς καταρτίστηκε για τον Αύγουστο το πρόγραμμα υγειονομικών επισκέψεων της Κινητής Ομάδας Υγείας (ΚΟΜΥ) σε τέσσερα χωριά του Δήμου Κιλκίς.
Υπηρεσίες πρωτοβάθμιας υγείας θα παρασχεθούν από την ΚΟΜΥ 
- την Τρίτη 4 Αυγούστου  στη Μεγάλη Βρύση – 9:00 – 14:00 Εξυπηρέτηση πολιτών στο Αγροτικό Ιατρείο 
- την Τρίτη 11 Αυγούστου σε Βαπτιστή – 9:00 – 14:00 Εξυπηρέτηση πολιτών στο Αγροτικό Ιατρείο 
-την Τρίτη 18 Αυγούστου σε Χωρύγι – 9:00 – 14:00 Εξυπηρέτηση πολιτών στο Αγροτικό Ιατρείο      
και την Τρίτη 25 Αυγούστου σε Σταυροχώρι  –  9:00 – 14:00 Εξυπηρέτηση πολιτών στο Αγροτικό Ιατρείο.
Ο Δήμος Κιλκίς απευθύνει σύσταση στους πολίτες να προσέρχονται στα Αγροτικά Ιατρεία τις πρωινές ώρες ώστε να μην καταπονούνται από τις υψηλές θερμοκρασίες της εποχής.
Οι Κινητές Ομάδες Υγείας (ΚΟΜΥ) είναι κλιμάκια επαγγελματιών υγείας που παρέχουν δωρεάν υπηρεσίες πρωτοβάθμιας φροντίδας κατ' οίκον και σε απομακρυσμένες περιοχές. Υποστηρίζονται από το Υπουργείο Υγείας και τον ΕΟΔΥ και εξυπηρετούν δωρεάν ασφαλισμένους και ανασφάλιστους πολίτες.  
